Zervynas
Zervynas – ežeras pietų Lietuvoje, Druskininkų savivaldybėje, apie 6,5 km į šiaurės rytus nuo Leipalingio, Stračiūnų herpetologiniame draustinyje. Ežero ilgis iš šiaurės į pietus – 0,45 km, plotis – iki 0,28 km. Altitudė 127,7 m. Krantai aukšti, apaugę siauru medžių ruožu, tik šiaurinis krantas žemas ir pelkėtas. Aplinkui daugiausia plyti pievos ir dirbami laukai. Ežeras nenutekantis, priklauso Avirės baseinui.